Kramplová, Dagmar, poslankyňa NR SR (2024-05-10):
Vážený pán predsedajúci, vážené panie poslankyne, vážení páni poslanci, vážená pani ministerka, dámy a páni, nakoľko kolegovia odborníci z Progresívneho Slovenska podali na druhý pokus konečne nimi spracovaný návrh na vyslovenie nedôvery ministerke kultúry, predpokladá sa, že, predpokladá Ústava Slovenskej republiky, že my ako Národná rada Slovenskej republiky sa týmto nimi podaným návrhom budeme zaoberať. Po oboznámení sa s týmto nimi predloženým návrhom musím konštatovať, že v princípe títo ľudia neprišli s ničím relevantným, o čom by sme mali diskutovať, ale celý tento ich návrh je v jadre postavený výlučne na lamentovaní nad stratou nimi bezdôvodne privlastneného liberálneho nadpráva financovať liberálne mimovládky z verejných prostriedkov. Úvodom chcem povedať, že absolútne podporujem všetky kroky ministerky kultúry Martiny Šimkovičovej vo vzťahu k obmedzeniu dotovania prejavov, ktoré s kultúrou nemajú absolútne nič spoločné a neboli vo výsledku ničím iným ako dobre premysleným tunelovaním rezortu ministerstva kultúry. Mnoho z informácií o tom, akým spôsobom bol liberálmi zneužívaný rezort kultúry, už bolo zverejnených a mnoho z nich ešte zverejnených bude. Za všetky doterajšie liberálne kauzy je potrebné spomenúť prideľovanie desiatok tisíc eur Nadácii Milana Šimečku, čo boli peniaze vyslovene vyhodené von oknom a je namieste, aby sme sa v mene terajšieho vedenia rezortu kultúry ospravedlnili všetkým skutočným kultúrnym pracovníkom, všetkým múzeám, knižniciam a galériám za kroky predchádzajúcich liberálnych vlád a vedení ministerstva kultúry. Slovenská národná strana išla do parlamentných volieb s jasným programom, pozdvihnúť slovenskú kultúru. Krok, kedy bolo zo zdrojov ministerstva kultúry zastavené financovanie vecí, ktoré nemali s kultúrou absolútne nič spoločné, je preto absolútne logickou reakciou na požiadavku občanov Slovenskej republiky. Netreba pripomínať, v akej atmosfére sa parlamentné voľby v roku 2023 konali. Všetci si dobre pamätáme obdobie týchto zo Západu riadených hrôzovlád, kde požiadavka na predčasné parlamentné voľby bola jediným možným riešením tejto v štáte a v spoločnosti neudržateľnej situácie. V parlamentných voľbách občania Slovenskej republiky jasne a zreteľne odmietli liberalizmus, ktorý ako jediný bol a je zodpovedný za rozklad štátu a spoločnosti. To, čoho sme svedkami, nie je nič iné ako dôležitý ozdravný proces štátneho organizmu, v ktorom sú z tela nášho štátu vypudzované všetky liberálne jedy a progresívne vírusy, ktorými viac nedovolíme rozkladať štát a spoločnosť. Z hľadiska toho, akým spôsobom sa práce na svojom rezorte ministerka kultúry Martina Šimkovičová ujala, je potrebné uviesť, že ministerka kultúry Martina Šimkovičová patrí medzi najvýraznejších a najlepšie si počínajúcich ministrov. Vyslovene sa v tomto smere natíska porovnanie s kolegom ministrom vnútra z HLAS-u – SD, ktorý bol v prípade liberálnej mafie čurillovcov tiež napádaný pre údajne nezákonný postup, a to napriek tomu, že príslušný súd konštatoval v jeho prípade absolútnu správnosť konania, kde mu aj ja touto cestou blahoželám k úspešnej obhajobe postupu ministerstva vnútra. Presne takto totiž dopadne každá liberálna lož, kde na ňu zasvieti svetlo pravdy. Z hľadiska výsledkov patrí ministerka kultúry Martina Šimkovičová spolu s kolegami ministrami napríklad životného prostredia, vnútra, spravodlivosti a ďalšími rovnako medzi tých najlepších a spôsob, akým dokázala za tento čas spraviť poriadok na ministerstve kultúry, si zaslúži absolútne uznanie. Ministerka kultúry jednoznačne plní programové vyhlásenie vlády a treba povedať, že málokto by to dokázal na jej mieste podobne úspešne, keďže ministerka kultúry detailne pozná rezort kultúry a vie, čo treba spraviť pre to, aby sa slovenská kultúra po rokoch rozkladu liberálmi, opätovne postavila na nohy. Pre konkrétne výsledky netreba chodiť ďaleko. V podstate okamžitým rozhodnutím po nástupe ministerky kultúry bolo jej rozhodnutie o oprave strechy Slovenskej filharmónie, kde boli pre tento účel zachránené prostriedky pôvodne určené na rozkradnutie liberálnymi mimovládkami, kde mali byť použité na údajný tzv. boj s dezinformáciami. Konkrétny výsledok je taktiež rozpracovaná odborná a tiež finančná pomoc pre historickú knižnicu v Kežmarku, ktorá opatruje až 150-tisíc zväzkov kníh, z toho až 2 500 vzácnych kníh z obdobia 16. storočia. Hoci sa táto knižnica uchádzala o financovanie v období predchádzajúcich liberálnych vlád, nikdy nebola napriek opatrovaniu týchto najvzácnejších pokladov úspešná, pretože podľa predchádzajúcich liberálnych vlád boli kultúrou skôr LGBT sprievody polonahých bláznov. Konkrétnym výsledkom je taktiež otvorenie diskusie o návrate Slovenskej televízie a rozhlasu, ktoré sa v rukách súčasného riaditeľa Machaja premenili na liberálnu stoku. V rokoch 2020 až 2023, kedy celý národ musel zniesť teror liberálnych hrôzovlád, bol návrat a odpolitizovanie Slovenskej televízie a Slovenského rozhlasu jednoznačne, jednoznačnou požiadavkou, na ktorej aj dnes trváme. Moja poznámka ešte, ak vy hovoríte o 180-tisíc podpisov na elektronickej petícii, ktoré sa dajú aj spochybniť, tak ja hovorím o 400-tisíc podpisov, ktoré reálne podpísali ľudia na petícii, kde je uvedené ich meno, adresa a sú presne títo ľudia identifikovaní, ktorí žiadali otvorenie dverí do Slovenského rozhlasu a televízie, ktorej sa im nejakým spôsobom nedostalo. Práve obdobie rokov 2020 až 2023, kedy pre tzv. krízovú situáciu boli liberálmi v rozpore s ústavou obmedzované práva občanov Slovenskej republiky, jednoznačne a nespochybniteľne ukázalo, aké významné a dôležité je zabezpečenie prístupu verejnosti k diskusii a nezmanipulovaným informáciám, v čom tzv. RTVS v tomto období zlyhala na plnej čiare. Práve z tohto zlyhania sa zrodila požiadavka na návrat RTVS do rúk občanov Slovenskej republiky a povinnosťou Slovenskej národnej strany ako najsilnejšej pronárodnej strany sa stalo túto požiadavku rozpracovať a presadzovať, v čom má ministerka kultúry našu absolútnu dôveru. Vážené dámy, vážení páni, samotný návrh na vyslovenie nedôvery je jeden bezvýznamný nezmyselný kompilát liberálnych fráz a hesiel pôvodne publikovaných pravdepodobne v kontroverznom Denníku N, známom svojou liberálnou protislovenskou činnosťou. V princípe nepovažujem za podstatné reagovať na tieto nezmysly, pretože nezmyslami obsiahnutými v tomto návrhu sa v podstate len zakrýva podstata veci a tou je, že protislovenským liberálom sa začala rúcať ich 30 rokov budovaná protislovenská politika postavená na systéme prozápadných médií a liberálnych mimovládok, ktoré si privlastnili právo vnucovať našej spoločnosti to, ako má naša spoločnosť vyzerať, a ktoré tu z tohto systému médií a mimovládok vytvorili doslova liberálno-extrémistickú totalitu. Systém presadzovania týchto liberálnych agentov pretláčajúcich liberálnu totalitu bol v minulosti v dostatočnej miere opísaný a nie je potrebné sa k nemu podrobnejšie vracať. Nezastupiteľnú úlohu v tejto stratégii liberálov zohrali práve mimovládne organizácie a rôzni Milovia, Šimečkovia, Kolíkovia, Godovia a Rizmanovia. Tieto mimovládky pritom neboli a nie sú nič iné ako rezidentúry západných agentov, ktorých základný sorošovský kapitál pochádzal z finančných špekulácií a inej hospodárskej trestnej činnosti. Na okraj, týmto Šimečkom, Milom, Kolíkom je to dobre pripomenúť vždy a zakaždým, keď budú mať pokryteckú potrebu rozprávať niečo o korupcii. Celá sieť ich liberálnych mimovládok bola vytvorená na základe tejto schémy medzinárodnej sorošovskej korupcie. Z tejto medzinárodnej sorošovskej korupcie pochádza a medzinárodnú sorošovskú korupciu majú títo Šimečkovia, Milovia a Kolíkovia vo svojej DNA. Samozrejme, nadnárodné subjekty nenaliali peniaze do týchto mimovládok bezdôvodne. To, čo bolo cieľom týchto liberálnych agentov z mimovládok a médií, to sa malo vo výsledku prejaviť ako maximálne oslabenie štátu a zničenie všetkých jeho systémov vlastnej obranyschopnosti. Pretože len oslabený štát a slabá spoločnosť zložená z liberalizmom oslabených jedincov, je tým, čo nebude tejto korporatívnej nadnárodnej mafii klásť odpor. Situácia pritom po 30 rokoch zašla až tak ďaleko, že liberálni agenti začali túto drzú politiku rozkladu označovať, v úvodzovkách, za kultúru. To, čo je kultúra v podaní týchto liberálov, to sme za posledných 30 rokov v dostatočnej miere zistili a pochopili. 30 rokov tu predkladali humusácke reality show, ktoré utápali národ v tom najodpornejšom bahne, aké táto spoločnosť vôbec kedy videla. 30 rokov tu bola myseľ národa doslova a do písmena otravovaná vtieravým bulvárom, primitívnymi seriálmi a podsúvanou liberálnou propagandou. Kým 30 rokov tu skutoční dobrovoľníci museli so slzami v očiach pozerať na to, ako sa im pre nedostatok prostriedkov pod rukami obracia na prach to najvzácnejšie národné a kultúrne dedičstvo, liberálne mimovládky tu za štátne peniaze fetovali, čmárali po stenách a organizovali LGBT pochody. Absolútnym vrcholom tohto rozkladu sú pokusy týchto LGBT propagandistov o prienik do školského prostredia prostredníctvom zvrátených kníh, v ktorých sa v rozpore so zdravým rozumom snažia podsúvať LGBT propagandu a prezliekanie sa za opačné pohlavie ako niečo normálne. Toto nikdy normálne nebolo, nikdy to normálne nebude a my vám nikdy nedovolíme, aby ste tieto choré myšlienky implantovali do myslí slovenských detí. A v žiadnom prípade vám tiež nedovolíme, aby ste na tieto vaše liberálne zvrátenosti zneužívali peniaze slovenských občanov, ktoré ste bez akejkoľvek kontroly rozkrádali vo forme dotácií. Pod maskou takzvanej demokracie tu liberálne mimovládky ako rakovina rozkrádali štát a vy si myslíte, že my sa voči tomu nepostavíme. Na tomto mieste sa mi žiada dodať, že mnoho homosexuálnych ľudí sa nám sťažuje, ako veľmi im škodí liberálna extrémistická politika, ktorá ich sexuálnu orientáciu zneužíva na akože ochranu ich práv pre svoje liberálne, politické a finančné ciele, pre liberálnu LGBT ideológiu. Je nám úplne jasné, že kadejakým LGBT mimovládkam doteraz prisatých na štátnom rozpočte a z tohto rozpočtu parazitujúcich, sa to páčiť nebude. Môžete fňukať, kde chcete, tu v parlamente, v kontroverznom Denníku N, v Bruseli alebo u Bidena, na zvrátenú LGBT propagandu žiadne peniaze nedostanete. Je vrcholom drzosti, ak si myslíte a rozprávate, že dotácie na liberálne LGBT pochody, ktoré ste doteraz od ministerstva kultúry dostávali, sú pomaly snáď vaše ľudské právo. No nie, na žiadne liberálne nadpráva na štátne dotácie nemáte a je absolútne jasné, že po rokoch tunelovania dotačných systémov Šimečkovcami musí byť urobená zásadná reforma dotačného systému ministerstva kultúry, v čom ministerku kultúry absolútne podporujem. Absolútne neprehľadný systém, kedy liberálny extrémista Daniel Milo rozhodoval o pridelení dotácií svojim kamarátom, sa skončil. V žiadnom prípade sa nebudeme pozerať na to, ako si Milo s Rizmanom, Godom, Hipšom a ďalšími rozdávajú na liberálnu protislovenskú činnosť dotácie, ktoré majú slúžiť na ochranu slovenských kultúrnych pamiatok. Je len samozrejmé, že odstavenie od štátnych zdrojov sa liberálnym extrémistom nepáči a že jedinou reakciou týchto Milov sú liberálne konšpirácie a im vlastná politika šírenia liberálnej nenávisti voči iným názorom. Ak rozprávajú títo liberálni extrémisti z mimovládok niečo o šírení nenávisti, mali by začať v prvom rade od seba, lebo spolu s kontroverzným Denníkom N, liberálnou stranou Progresívne Slovensko, prezidentkou Zuzanou Čaputovou a Igorom Matovičom sú to práve oni, kto najviac rozdelil a poškodil slovenskú spoločnosť. Nie, nezabudli sme na to, ako ste v rokoch 2020 až 2023 terorizovali slovenskú spoločnosť, ako ste zatvárali opozíciu, a rovnako vám nezabudneme ani smrť generála Lučanského, ktorého smrť máte na svedomí. A ak si kontroverzná strana Progresívne Slovensko myslí, že sa z protislovenskej činnosti hrôzovlád z rokov 2020 až 2023 vyzuje, tak je na veľkom omyle, pretože sme nezabudli ani na doteraz asi najhoršiu prílivovú vlnu migrantov počas vlády progresívneho premiéra Ódora, nominanta Zuzany Čaputovej, niekdajšej podpredsedníčky strany Progresívne Slovensko. Práve na tomto prílive migrantov, ktorý s príchodom novej vlády okamžite skončil, je asi najlepšie vidieť, akým rozkladným spôsobom pôsobili a pôsobia tieto liberálne mimovládky. Mená ako Orlovský, ktorého mimovládky dosadili za predsedu migračného úradu, sú dostatočným dôkazom toho, že týmto liberálnym mimovládkam nešlo o nič iné ako o premenu Slovenskej republiky na geto plné podpálených áut, čo je skutočná podoba toho ich nefungujúceho progresívneho a liberálneho multikulturalizmu. V duchu týchto chorých liberálnych názorov mimovládky doslova zničili slovenskú spoločnosť. Proti tomuto sme v rokoch 2020 až 2023 bojovali a pre toto nás šikanovali, zatvárali, bili obuškami a posielali proti nám vodné delá. Toto bola a je pravá tvár liberálov z mimovládok, ktorí sa v rokoch 2020 až 2023 infiltrovali do štátnych štruktúr a vytvorili tu s akoukoľvek inou totalitou porovnateľnú liberálnu totalitu, aká nemala a nemá na Slovensku obdoby. Roky 2020 až 2023 u nás jasne definovali a ukázali pravú tvár liberálneho extrémizmu, ktorý nie je vo svojom vlastnom jadre nič iné ako nenávistná, totalitná ideológia presadzujúca politickú diskrimináciu a obmedzovanie práv a slobôd väčšinovej spoločnosti menšinou liberálnych extrémistov, vyznačujúcich sa glorifikáciou deviantného správania a agresívnou nenávisťou k spoločnosti založenej na tradičných hodnotách. Obdobne je to aj so šírením takzvaných dezinformácií, čo nie je zas nič iné ako prejav netolerantnej politiky liberálov. Za takzvanú dezinformáciu vyhlasujú títo liberáli akýkoľvek názor, s ktorým nesúhlasia, proti ktorému nevedia argumentovať, alebo ktorému jednoducho nevedia nijako oponovať. Lebo presne takto sa prejavuje tá ich takzvaná demokracia, takzvaná sloboda slova a takzvané ľudské práva. Liberáli sú za slobodu slova, ale len pokiaľ sa týka ich vlastného názoru. Akýkoľvek iný názor sa netolerantní liberáli budú snažiť umlčať, zrušiť a vypnúť, čo sme zase mohli vidieť počas rokov 2020 až 2023, kedy na Slovensku vládli hrôzovlády týchto dosadencov z liberálnych mimovládok. Nezabudli sme na to, ako ste vypínali a blokovali všetky vám nepohodlné webové stránky a akékoľvek kritické médiá prinášajúce iný ako ten váš jediný správny liberálny názor, na čo ste dokonca odhlasovali špeciálne oprávnenie pre Národný bezpečnostný úrad, čo je opatrenie porovnateľné naozaj snáď len s fašistickými režimami. Dobre si pamätáme túto fašistickú politiku liberálov, ktorí by najradšej celému národu ako jediný zdroj informácií vnútili kontroverzný liberálny Denník N. Ak by sme my robili to isté čo vy, bol by kontroverzný liberálny denník už dávno zrušený, vypnutý a zablokovaný. Ostatným námietkam obsiahnutým v na druhý raz konečne úspešne podanom návrhu liberálnej strany Progresívne Slovensko, nepovažujem za dôležité sa vyjadrovať. Štát sa vinou liberálov infiltrovaných na ministerstvách a štátnych orgánoch dostal do stavu absolútneho rozkladu a Slovenská národná strana ako najsilnejšia pronárodná a štátotvorná strana považuje za svoju povinnosť, zastaviť tento rozklad, s čím jednoznačne súvisí naša povinnosť odstaviť od možnosti rozkladať štát všetkých liberálnych agentov, ktorí sa za týmto účelom infiltrovali do štátnych funkcií a pozícií. V uvedených krokoch ministerku kultúry rovnako tak ako väčšina poslancov Národnej rady Slovenskej republiky a tiež väčšina občanov Slovenskej republiky podporujem. Ďakujem. (Potlesk.)